Source: http://finlex.fi/fi/laki/ajantasa/1982/19820716
Timestamp: 2019-11-19 10:08:04+00:00

Document:
Ilmansuojeluasetus 716/1982 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1982 › 24.9.1982/716
IlmansuojeluA on kumoutunut L:lla ympäristönsuojelulainsäädännön voimaanpanosta 4.2.2000/113.
Ympäristöministeriön tehtävänä on sen lisäksi, mitä ilmansuojelulaissa (67/82) säädetään, johtaa, ohjata ja kehittää ilmansuojelua sekä siinä tarkoituksessa erityisesti: (26.4.1996/306)
1) huolehtia ilmansuojelun yleisestä kehittämisestä ja suunnittelusta;
2) huolehtia ilmansuojelulain 9 §:n ja 9 a §:n nojalla annettavien valtioneuvoston yleisten ohjeiden ja määräysten valmistelusta ja täytäntöönpanosta; (17.8.1992/773)
3) ohjata alueellisen ympäristökeskuksen ja kunnan ilmansuojelutehtäviä hoitavan viranomaisen ilmansuojelulain mukaista toimintaa sekä ilmansuojelun yleistä toteutumista; (26.4.1996/306)
6) päättää, mitä tietoja on merkittävä ilmansuojelun tietorekisteriin; (26.4.1996/306)
8) huolehtia ilmansuojelun yleisestä valistus- ja tiedotustoiminnasta; sekä (26.4.1996/306)
9) päättää tarvittaessa, mitä tietoja Suomen ympäristökeskuksen ja alueellisten ympäristökeskusten on kerättävä parhaan käyttökelpoisen tekniikan seuraamiseksi, ja näiden tietojen luovuttamisesta Suomen ympäristökeskukselle. (26.4.1996/306)
2 kohta on kumottu A:lla 20.5.1996/324.
Ilmansuojelulain 6 §:n mukaisia asiantuntijaviranomaisia ovat sosiaali- ja terveysministeriö ja Suomen ympäristökeskus sekä tyyppihyväksyntäviranomaisena toimiva ajoneuvohallintokeskus. Saman pykälän mukaisia ilmansuojelun asiantuntijalaitoksia ovat maatalouden tutkimuskeskus, metsäntutkimuslaitos, ilmatieteen laitos, valtion teknillinen tutkimuskeskus ja kansanterveyslaitos.
1) antaa ympäristöministeriölle, alueelliselle ympäristökeskukselle, kunnalle, kunnan ilmansuojelulain mukaisista tehtävistä huolehtivalle viranomaiselle ja kunnan ympäristölupaviranomaiselle pyynnöstä lausuntoja ilmansuojelulain mukaisten ilmalupahakemusten johdosta ja muissa ilmansuojelulain täytäntöönpanoon liittyvissä asioissa; (26.4.1996/306)
2) avustaa 1 kohdassa tarkoitettuja viranomaisia näiden pyynnöstä ilmansuojelulain 18 §:n mukaiseen tarkastukseen liittyvän tutkimuksen suorittamisessa;
3) suorittaa 1 kohdassa tarkoitettujen viranomaisten pyynnöstä ilmansuojelulain toimeenpanon kannalta tarpeellisia selvityksiä ja tutkimuksia; (29.5.1998/375)
4) antaa 1 kohdassa tarkoitetuille viranomaisille muuta asiantuntija-apua; sekä (29.5.1998/375)
5) käsitellä tyyppihyväksyntähakemus, seurata tyyppihyväksyntäpäätöksen noudattamista ja suorittaa tyyppihyväksyntään sekä tuotannon vaatimustenmukaisuuden seurantaan liittyviä testauksia ja tarkastuksia siten kuin niistä valtioneuvoston päätöksellä erikseen säädetään. (29.5.1998/375)
Asiantuntijaviranomainen ja asiantuntijalaitos voivat antaa lausuntoja tai tehdä selvityksiä ja tutkimuksia myös toiminnanharjoittajalle tämän toimeksiannosta. (26.4.1996/306)
Suomen ympäristökeskuksen on sen lisäksi, mitä edellä 5 §:ssä säädetään, erityisesti huolehdittava parhaan käyttökelpoisen tekniikan seurannasta, arvioinnista ja siihen liittyvästä tiedottamisesta sekä huolehdittava ilmansuojelun tietorekisterin tietojen keräämisen järjestämisestä, tietojen ylläpidon järjestämisestä ja tietojärjestelmien kehittämisestä.
Edellä 5 §:ssä tarkoitettujen asiantuntijatehtävien suorittamisesta peritään maksuja siten kuin valtion maksuperustelain (150/92) nojalla on säädetty tai määrätty.
Luvanhakuvelvollisuus (26.4.1996/306)
Seuraavien laitosten toiminnalle tai niiden toiminnan olennaiseen muuttamiseen on haettava ilmansuojelulain mukainen ilmalupa: (26.4.1996/306)
5) jätteenpolttolaitos tai muu laitos, joka on tarkoitettu jätteenpolttoa varten; (17.8.1992/773)
7) sellainen öljyä, kivihiiltä, puuta, turvetta tai muuta poltettavaa ainetta käyttävä voimalaitos tai kattilalaitos taikka muu laitos, jonka suurin polttoaineteho on yli 5 megawattia (MW) tai jossa käytettävän polttoaineen energiamäärä on vuodessa yli 54 terajoulea (TJ); (19.9.1986/687)
13) valimo tai muu sulatto, jonka tuotanto on vuodessa vähintään 200 tonnia; (26.4.1996/306)
14) mikrobiologisesti rehuvalkuaista valmistava tehdas tai luujauhotehdas; (19.9.1986/687)
18) lastulevy- tai vaneritehdas; (2.6.1989/517)
19) haihtuvia liuottimia sisältäviä aineita kuluttava muu kuin edellä mainittu laitos, jossa näiden liuottimien kulutus, kun siitä vähennetään tuotteisiin sitoutuva tai jäävä osuus, on vähintään 50 tonnia vuodessa tai vastaava huippukulutus vähintään 100 kg tunnissa; (17.8.1992/773)
20) kloorifluorihiilivety-yhdisteitä tai niitä sisältäviä aineita tai valmisteita käyttävä laitos, jossa näitä yhdisteitä kulutetaan tuotteiden tai valmisteiden valmistuksessa vähintään 1 tonni vuodessa; (17.8.1992/773)
21) koksaamo; sekä (17.8.1992/773)
22) hiilen taikka turpeen kaasutus- tai nesteytyslaitos. (17.8.1992/773)
Toiminnanharjoittajan, joka varastoi muita polttonesteitä kuin raskasta polttoöljyä, sekä toiminnanharjoittajan, joka varastoi muita haihtuvia orgaanisia kemikaaleja, on haettava ilmansuojelulain mukainen ilmalupa toiminnalleen tai sen olennaiseen muuttamiseen, jos toiminnanharjoittajan samassa toimipaikassa olevien varastosäiliöiden tilavuus on yhteensä yli 10 000 m3 tai jos säiliöt ovat varastoalueella, missä tällaisten säiliöiden tilavuus on yhteensä yli 50 000 m3. (26.4.1996/306)
Varastoalueella tarkoitetaan aluetta, missä on kaksi tai useampia edellä 1 momentissa tarkoitettuja varastoja, joiden käytössä on yhteisiä laitteistoja, liikennealueita, purkaus- ja lastauslaitureita tai niihin verrattavia järjestelyjä.
Sotilaskäyttöön ja rajavartiolaitoksen käyttöön liittyvään kemikaalien varastointiin sekä huoltovarmuuden turvaamisesta annetussa laissa (1390/92) tarkoitetulle valtion varmuusvarastolle haettua ilmalupaa koskeviin tietoihin sovelletaan, mitä yleisten asiakirjojen julkisuudesta annetun lain 9 §:ssä ja eräitä poikkeuksia yleisten asiakirjojen julkisuudesta sisältävän asetuksen 1 §:ssä säädetään. (26.4.1996/306)
8–17 §
8–17 § on kumottu A:lla 17.8.1992/773.
Ympäristöministeriön on varattava niille viranomaisille, laitoksille ja yhteisöille, joiden toimialaan tai tehtäviin ilmansuojelulain 9, 9 a ja 10 §:n nojalla annettavat valtioneuvoston tai ympäristöministeriön yleiset ohjeet tai määräykset voivat olennaisesti liittyä, kuten valtiovarainministeriölle, sosiaali- ja terveysministeriölle, maa- ja metsätalousministeriölle, kauppa- ja teollisuusministeriölle, liikenneministeriölle, alueellisille ympäristökeskuksille, Suomen Kuntaliitolle, teollisuuden ja voimatalouden keskusjärjestöille sekä ilmansuojelun alalla toimiville kansalaisjärjestöille, tilaisuus lausunnon antamiseen yleisiä ohjeita ja määräyksiä koskevista ehdotuksista.
21 § on kumottu A:lla 21.5.1999/694.
22–24 § on kumottu A:lla 6.2.1998/103.
1) 7 §:n 1–6 kohdassa mainitusta laitoksesta sekä sellaisesta 7 kohdassa tarkoitetusta voimalaitoksesta tai kattilalaitoksesta, jonka suurin polttoaineteho on yli 50 megawattia (MW), 31 päivään maaliskuuta 1984 mennessä;
2) muusta 7 kohdassa tarkoitetusta voimalaitoksesta tai kattilalaitoksesta sekä 8–12 kohdassa mainitusta laitoksesta 31 päivään maaliskuuta 1985 mennessä; sekä
3) 13–19 kohdassa mainitusta laitoksesta 31 päivään maaliskuuta 1986 mennessä.
Jos 7 §:n 7 kohdassa tarkoitettu voimalaitos tai kattilalaitos, jonka suurin polttoaineteho on yli 50 megawattia (MW), sijaitsee toiminnan harjoittajan hallitseman 7 §:n 8–12 kohdassa mainitun laitoksen välittömässä läheisyydessä ja tuottaa sen käyttöön höyryä tai kuumaa vettä, voimalaitoksesta tai kattilalaitoksesta voidaan tehdä ilmoitus edellä 1 momentissa mainitusta määräajasta poiketen samanaikaisesti kuin tehdään ilmoitus edellä tarkoitetusta 7 §:n 8–12 kohdassa mainitusta laitoksesta. Toiminnan harjoittajan on tiedotettava ilmoituksen tekemisen siirtämisestä ja sen perusteesta lääninhallitukselle kirjallisesti viimeistään 31 päivään maaliskuuta 1984 mennessä.
Sellaisesta tämän asetuksen 7 §:n 7 kohdan mukaisesta laitoksesta, josta ei ole tehty ilmansuojelulain mukaista ilmoitusta ennen tämän asetuksen voimaantuloa, ilmoitus on tehtävä 31 päivään joulukuuta 1987 mennessä.
Sellaisesta tämän asetuksen 7 §:n 20 kohdan mukaisesta laitoksesta, josta ei ole tehty ilmansuojelulain mukaista ilmoitusta ennen tämän asetuksen voimaantuloa, ilmoitus on tehtävä 31 päivään joulukuuta 1989 mennessä.
Ilmalupa on haettava edellä 7 §:ssä tarkoitetulle toiminnalle, josta on hyväksytty tai tehty ilmoitus ilmansuojelulain nojalla ennen tämän asetuksen voimaantuloa, seuraavasti:
1) 1–7 kohdassa mainituille 31 päivään joulukuuta 2002 mennessä; sekä
2) 8–22 kohdassa mainituille 31 päivään joulukuuta 2000 mennessä.
Jos toiminnasta ei ole aiemmin tarvinnut tehdä ilmoitusta ilmansuojelulain nojalla ja toimintaa varten on haettava ilmalupa 7 §:n 1 momentin 13 kohdan nojalla, on lupaa haettava vuoden kuluessa tämän asetuksen voimaantulosta. Toimintaa voidaan jatkaa kunnes ilmalupa koskeva asia on ratkaistu lainvoimaisella päätöksellä.
Tämä asetus tulee voimaan 15 päivänä helmikuuta 1998.
1 luku - Viranomaiset 1 § 2 § 3 § 4 § 5 § 5 a § 6 § 2 luku - Luvanhakuvelvollisuus (26.4.1996/306) 7 § 7 a § 8–17 § 3 luku - Erinäisiä säännöksiä18 § 19 § 20 § 21 § 22–24 § 4 luku - Voimaantulo 25 § 26 § Muutossäädösten voimaantulo ja soveltaminen:19.9.1986/687:2.6.1989/517:14.6.1991/940:4.10.1991/1231:17.8.1992/773:21.8.1992/815:28.8.1992/841:26.4.1996/306:20.5.1996/324:6.2.1998/103:29.5.1998/375:21.5.1999/694:

References: §
8
 § 2
 § 3
 § 4
 § 5
 § 5
 § 6
 § 2
 § 7
 § 8
 § 3
 § 19
 § 20
 § 21
 § 22
 § 4
 § 26